CELEX: E2016C0058
Language: hu
Date: 2016-03-03 00:00:00
Title: Az EFTA Felügyeleti Hatóság 58/16/COL-D határozata (2016. március 3.) a Norvégia által a Gyrodactylus salaris hatásának enyhítésére hozott nemzeti intézkedések jóváhagyásáról, valamint a 298/08/COL sz. határozat és a 299/08/COL sz. határozat hatályon kívül helyezéséről [2016/1863]

20.10.2016   
            
            
               HU
            
            
               Az Európai Unió Hivatalos Lapja
            
            
               L 284/37
            
         AZ EFTA FELÜGYELETI HATÓSÁG 58/16/COL-D HATÁROZATA
   (2016. március 3.)
   a Norvégia által a Gyrodactylus salaris hatásának enyhítésére hozott nemzeti intézkedések jóváhagyásáról, valamint a 298/08/COL sz. határozat és a 299/08/COL sz. határozat hatályon kívül helyezéséről [2016/1863]
   AZ EFTA FELÜGYELETI HATÓSÁG,
   tekintettel az EGT-megállapodás I. melléklete I. fejezetének 4.1. részének 5a. pontjában említett – az EGT-megállapodás 1. jegyzőkönyvének 4d. pontjával és a felügyeleti és bírósági megállapodás 1. jegyzőkönyvének 1. cikke (2) bekezdésével és 3. cikkével az EGT-megállapodáshoz igazított – jogi aktusra (a Tanács 2006. október 24-i 2006/88/EK irányelve a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről (1)),
   tekintettel az EFTA Felügyeleti Hatóság (a továbbiakban: a Hatóság) 2013. december 11-i 494/13/COL sz. határozatára, amely felhatalmazza állat- és növény-egészségügyi kérdésekben a különleges felelősséggel rendelkező testületi tagot arra, hogy bizonyos határozatokat és intézkedéseket meghozzon (683826 sz. dokumentum).
   mivel:
   
               (1)
            
            
               Az EFTA Felügyeleti Hatóság 298/08/COL sz. határozata (2) Norvégiában a Gyrodactylus salarisra vonatkozóan a betegségtől mentes övezeteket és további garanciákat határozott meg a 91/67/EGK tanácsi irányelv (3) 13. cikke, valamint a 2004/453/EK bizottsági határozat (4) 5. cikke alapján.
            
         
               (2)
            
            
               A 298/08/COL sz. határozat értelmében Norvégia további garanciákat követelhet meg az olyan élőhal-szállítmányok esetében, amelyekkel tenyésztési célra szánt, az említett betegségre hajlamos halfajtákat visznek be a határozat által érintett területekre. Az említett további garanciák követelménye, hogy a szállítmányoknak olyan területről kell származniuk, amely a célterülettel megegyező egészségügyi minősítéssel rendelkezik.
            
         
               (3)
            
            
               A 2006/88/EK irányelv hatályon kívül helyezte a 91/67/EGK irányelvet és annak helyébe lépett. A 2006/88/EK irányelv azt is előírta, hogy a 2004/453/EK határozat az irányelvnek megfelelő szükséges rendelkezések elfogadásáig továbbra is alkalmazandó. A Bizottság 2010/221/EU határozata (5) olyan rendelkezéseket fogadott el, amelyek által az egyértelműen a 2004/453/EK határozat helyébe lépett (6). Ennélfogva helyénvaló a 298/08/COL sz. határozat hatályon kívül helyezése és felváltása.
            
         
               (4)
            
            
               A 2006/88/EK irányelv 43. cikke úgy rendelkezik, hogy amennyiben valamely EGT-államban az irányelv IV. melléklete II. részében nem említett betegségek jelentős kockázattal járnak a tenyésztett vagy vadon élő víziállatok egészségügyi helyzetére nézve, az érintett tagállam intézkedéseket hozhat a betegség megjelenésének megelőzése és a betegség elleni védekezés érdekében. Ezek az intézkedések nem haladhatják meg a betegség megjelenésének megelőzéséhez és a betegségek elleni védekezéshez szükséges és megfelelő fellépés mértékét.
            
         
               (5)
            
            
               A 298/08/COL sz. határozat értelmében Norvégia engedélyt kapott további garanciák megkövetelésére és tájékoztatta a Hatóságot a Gyrodactylus salaris kórokozóval kapcsolatos helyzetről. 2015. október 6-án kelt levelében (775798 sz. dokumentum, 2015/193600 hiv. szám) Norvégia naprakész információval szolgált a Gyrodactylus salarist érintően hozott nemzeti intézkedésekről. A benyújtott információk igazolják, hogy a 2006/88/EK irányelv 43. cikkének megfelelően, a forgalomba hozatalra, a behozatalra és a tranzitra vonatkozó követelmények formájában létező nemzeti intézkedések fenntartása helyes és szükséges.
            
         
               (6)
            
            
               Következésképpen, mivel Norvégia a 298/08/COL sz. határozat alapján engedélyt kapott további garanciák megkövetelésére a betegségekre fogékony tenyésztett víziállatfajoknak a betegségtől mentes minősítéssel vagy jóváhagyott ellenőrzési és felszámolási programokkal rendelkező területekre történő bevitelére vonatkozólag, Norvégiának engedélyezni kell, hogy továbbra is fenntarthassa ezeket az intézkedéseket, mint a 2006/88/EK irányelv 43. cikkének megfelelően jóváhagyott nemzeti intézkedéseket.
            
         
               (7)
            
            
               Az e határozat által jóváhagyott nemzeti intézkedéseket csak addig kell alkalmazni, amíg az helyénvaló és szükséges. Norvégiának ezért évente jelentést kell küldenie a Hatóságnak a nemzeti intézkedések működéséről.
            
         
               (8)
            
            
               Amennyiben felmerül a gyanúja annak, hogy az e határozat mellékletében felsorolt területek kivételével a Gyrodactylus salaris jelen van Norvégiában, vizsgálatot kell indítani, és a vizsgálat alatt szállítási korlátozásokat kell bevezetni a Gyrodactylus salarisra vonatkozóan jóváhagyott nemzeti intézkedésekkel rendelkező többi EGT-állam megóvása érdekében. A jóváhagyott nemzeti intézkedések szükséges felülvizsgálatának megkönnyítésére, továbbá bármely felmerülő betegség jelenlétének későbbi megerősítéséről is értesíteni kell a Hatóságot és a többi EGT-államot.
            
         
               (9)
            
            
               Az egyértelműség érdekében a 298/08/COL sz. határozatot feltétlenül hatályon kívül kell helyezni.
            
         
               (10)
            
            
               Az EFTA Felügyeleti Hatóság 299/08/COL sz. határozata (7) ezen túlmenően jóváhagyta a Norvégia által a bakteriális vesebetegségre (BKD) vonatkozóan benyújtott védekezési és mentesítési programot. A 2015. október 6-án kelt levélben (775798 sz. dokumentum) Norvégia tájékoztatta a Hatóságot, hogy a bakteriális vesebetegség elleni védekezési és mentesítési programot megszüntette. Ennélfogva helyénvaló a 299/08/COL sz. határozat hatályon kívül helyezése.
            
         
               (11)
            
            
               E határozatban előírt intézkedések összhangban vannak az Állat- és növény-egészségügyi kérdésekkel foglalkozó EFTA-bizottság véleményével,
            
         ELFOGADTA EZT A HATÁROZATOT:
   1. cikk
   A 2006/88/EK irányelv IV. mellékletének II. részében nem szereplő, egyes betegségek hatásának enyhítésére hozott egyes nemzeti intézkedések jóváhagyása
   (1)   Norvégia, az e határozat mellékletében felsorolt területek kivételével, mentesnek tekintendő a Gyrodactylus salaris kórokozótól.
   (2)   Norvégia előírhatja, hogy a betegségtől mentes területekre szánt alábbi szállítmányok megfeleljenek az a) és b) pontban meghatározott, a Gyrodactylus salaris kórokozótól mentesnek nyilvánított területekre vonatkozó követelményeknek:
   
               a)
            
            
               a tenyésztési célra, átmosóterületekre, horgásztavakba és nyílt díszállattelepekre, illetve állománypótlásra szánt tenyésztett víziállatoknak meg kell felelniük:
               
                           i.
                        
                        
                           az 1251/2008/EK bizottsági rendelet (8) 8a. cikkében előírt, forgalomba hozatalra vonatkozó követelményeknek;
                        
                     
                           ii.
                        
                        
                           az 1251/2008/EK rendelet 10. cikkében előírt, behozatalra vonatkozó követelményeknek;
                        
                     
                           iii.
                        
                        
                           az 1251/2008/EK rendelet 16. cikkében előírt, áthaladásra és tárolásra vonatkozó követelményeknek;
                        
                     
         
               b)
            
            
               a zárt díszállattelepekre szánt vízi díszállatoknak meg kell felelniük:
               
                           i.
                        
                        
                           az 1251/2008/EK rendelet 11. cikkében előírt, behozatalra vonatkozó követelményeknek;
                        
                     
                           ii.
                        
                        
                           az 1251/2008/EK rendelet 16. cikkében előírt, áthaladásra és tárolásra vonatkozó követelményeknek.
                        
                     
         2. cikk
   Jelentés
   (1)   Minden évben legkésőbb április 30-ig Norvégia jelentést nyújt be az EFTA Felügyeleti Hatóságnak az 1. cikkben említett, az ország által jóváhagyott nemzeti intézkedésekről.
   (2)   Az (1) bekezdésben előírt jelentéseknek meg kell felelniük a 2010/221/EU határozat 4. cikkében lefektetett követelményeknek.
   3. cikk
   Betegségek jelenlétének gyanúja és kimutatása a betegségtől mentes területeken
   (1)   Amennyiben Norvégia a betegség jelenlétére gyanakszik egy olyan területen, amely a Gyrodactylus salaris kórokozótól mentes területként van számon tartva, Norvégia legalább a 2006/88/EK irányelv 28. cikkében, 29. cikke (2), (3) és (4) bekezdésében, valamint 30. cikkében lefektetettekkel egyenértékű intézkedéseket hoz.
   (2)   Amennyiben a járványügyi vizsgálat megerősíti az (1) bekezdésben említett betegség kimutatását, Norvégia értesíti az EFTA Felügyeleti Hatóságot és a többi EGT-államot erről a tényről, valamint a betegség terjedésének megfékezésére, illetve ellenőrzés alatt tartására irányuló intézkedésekről.
   4. cikk
   Hatályon kívül helyező rendelkezések
   A 298/08/COL és a 299/08/COL sz. határozat hatályát veszti.
   5. cikk
   Címzettek
   Ennek a határozatnak a címzettje a Norvég Királyság.
   
      Kelt Brüsszelben, 2016. március 3-án.
      
         
            az EFTA Felügyeleti Hatóság részéről
         
         Helga JÓNSDÓTTIR
         
            testületi tag
         
         Carsten ZATSCHLER
         
            igazgató
         
      
   
   
      (1)  HL L 328., 2006.11.24., 14. o.
   
   
      (2)  Az EFTA Felügyeleti Hatóság 2008. május 21-i 298/08/COL határozata Norvégiában a Gyrodactylus salarisra vonatkozóan a betegségtől mentes övezetekről és a további garanciákról (HL L 268., 2008.10.9., 37. o.).
   
      (3)  A Tanács 1991. január 28-i 91/67/EGK irányelve a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről (HL L 46., 1991.2.19., 1. o.).
   
      (4)  A Bizottság 2004. április 29-i 2004/453/EK határozata a 91/67/EGK tanácsi irányelvnek a tenyésztett víziállatok egyes betegségei elleni intézkedések tekintetében történő végrehajtásáról (HL L 156., 2004.4.30., 5. o.).
   
      (5)  A Bizottság 2010. április 15-i 2010/221/EU határozata a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról (HL L 98., 2010.4.20., 7. o.).
   
      (6)  Az EGT-megállapodás I. melléklete I. fejezetének 4.2. része 94. pontjában hivatkozott jogi aktus.
   
      (7)  Az EFTA Felügyeleti Hatóság 2008. május 21-i 299/08/COL határozata a Norvégia által a bakteriális vesebetegségre vonatkozóan benyújtott védekezési és mentesítési program elfogadásáról (HL L 257., 2008.9.25., 16. o.).
   
      (8)  A Bizottság 2008. december 12-i 1251/2008/EK rendelete a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról (HL L 337., 2008.12.16., 41. o.).
   
      MELLÉKLET
      
                  Fertőzött vízgyűjtő területek
               
               
                  Megye
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold